ມຽນມາ ແກ້ບັນຊີລາຍຊື່ ຜູ້ມີສິດປ່ອນບັດ ແຫ່ງຊາດ ກ່ອນໜ້າ ການເລືອກຕັ້ງໃຫຍ່
ຫຼັງຈາກມີລາຍງານ ກ່ຽວກັບຄວາມບໍ່ຖືກຕ້ອງ, ການປະກາດລາຍຊື່ ທີ່ໄດ້ພົບເຫັນ ໃນບັນຊີ ສະບັບກ່ອນ ເຮັດໃຫ້ ມີການເລື່ອນ ການລົງຄະແນນສຽງ ລ່ວງໜ້າ ອອກໄປ.
ບັນດາເຈົ້າໜ້າທີ່ເລືອກຕັ້ງ ໃນມຽນມາ ກ່າວວ່າ ພວກເຂົາເຈົ້າ ກຳລັງເຮັດວຽກ ເພື່ອແກ້ໄຂບັນຊີລາຍຊື່ຜູ້ມີສິດປ່ອນບັດແຫ່ງ ຊາດ ກ່ອນໜ້າການເລືອກຕັ້ງໃຫຍ່ ໃນເດືອນໜ້ານີ້ ທ່ານ Tin Tun ຫົວໜ້າ ຂອງຄະນະກຳມາທິການເລືອກຕັ້ງ ຂອງສະຫະພາບ ຫລື UEC ກ່າວໃນວັນອັງຄານວານນີ້ວ່າ ການແກ້ໄຂ ແມ່ນຕ້ອງໄດ້ເຮັດກັບບັນຊີລາຍຊື່ຜູ້ມີສິດປ່ອນ ບັດ ທີ່ໄດ້ນຳອອກເຜີຍແຜ່ ເມື່ອເດືອນແລ້ວນີ້ ທ່ານ Tin Tun ເວົ້າວ່າ ການເລືອກຕັ້ງໃຫຍ່ ມີກຳນົດ ຈະຈັດຕັ້ງຂຶ້ນ ໃນວັນທີ 8 ພະຈິກ ປີນີ້ ທ່ານຍັງກ່າວອີກວ່າ ຄວາມຜິດພາດທັງໂດຍກຳມາທິການ UEC ແລະ ບັນດາຜູ້ມີສິດ ປ່ອນບັດ ກໍ່ໃຫ້ເກີດບັນຫາຕ່າງໆ ຕໍ່ການລົງຄະແນນສຽງ ລ່ວງໜ້າ ຢູ່ທີ່ກົງສຸນ ມຽນມາ ຕ່າງໆໃນທົ່ວໂລກ ໃນໄລຍະສອງສັບປະດາຜ່ານມາ ທ່ານເວົ້າອີກວ່າ ທ່ານກ່າວຕໍ່ໄປວ່າ ບັນຫາສ່ວນນຶ່ງ ແມ່ນໄດ້ຖືກແກ້ໄຂຄວາມຜິດພາດຕ່າງໆໄປແລ້ວ ສຳຫລັບຜູ້ມີສິດປ່ອນບັດຢູ່ນອກປະເທດ ທ່ານກ່າວຕື່ມວ່າ ກຳມາທິການ UEC ຈະຕໍ່ເວລາການລົງຄະແນນສຽງອອກໄປ ແລະ ສົ່ງບັດເລືອກຕັ້ງໃໝ່ໄປຍັງ 3 ສະຖານທູດຢູ່ທີ່ສິງກະໂປ ໂຕກຽວ ແລະ ໂຊລ